Document ID: 32008R1125

REGOLAMENT TAL-KUMMISSJONI (KE) Nru 1125/2008
tat-13 ta’ Novembru 2008
li jqassam, għas-sena tas-suq 2008/2009, 5 000 tunnellata ta’ fibra qasira tal-kittien u fibra tal-qanneb bħala kwantitajiet nazzjonali garantiti bejn id-Danimarka, il-Greċja, l-Irlanda, l-Italja u l-Lussemburgu
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli (1), u b’mod partikolari l-Artikolu 95 flimkien mal-Artikolu 4 tiegħu,
Billi:
(1)
L-Artikolu 8(1) tar-Regolament tal-Kummissjoni (KE) Nru 507/2008 tas-6 ta’ Ġunju 2008 li jistabbilixxi regoli dettaljati għall-applikazzjoni tar-Regolament tal-Kunsill (KE) Nru 1673/2000 fuq l-organizzazzjoni komuni tas-swieq tal-kittien u l-qanneb ikkoltivati għall-fibra (2) jistpula li l-5 000 tunnellata ta’ fibra qasira tal-kittien u fibra tal-qanneb biex titqassam bħala kwantitajiet nazzjonali garantiti, kif stipulat fl-Artikolu 94(1a) tar-Regolament (KE) Nru 1234/2007 għas-sena tas-suq 2008/2009, għandha tkun allokata qabel is-16 ta’ Novembru tas-sena tas-suq li tkun għaddejja.
(2)
Għal dak il-għan, l-Italja bagħtet lill-Kummissjoni informazzjoni relatata ma’ l-erjas koperti b’kuntratti ta’ bejgħ/xiri, impenji ta’ pproċessar u kuntratti ta’ pproċessar, u stima tar-rendiment tat-tiben u l-fibra tal-kittien u l-qanneb.
(3)
Bil-maqlub, l-ebda fibra ta’ kittien jew qanneb mhi se tiġi prodotta għas-sena tas-suq 2008/2009 fid-Danimarka, il-Greċja, l-Irlanda jew il-Lussemburgu.
(4)
Fuq il-bażi ta’ stimi ta’ produzzjoni li jirriżultaw mill-informazzjoni pprovduta, il-produzzjoni totali fil-ħames Stati Membri kkonċernati mhux se tilħaq il-kwantità totali ta’ 5 000 tunnellata allokati għalihom, u l-kwantitajiet nazzjonali garantiti li jidhru hawn taħt għandhom ikunu stabbiliti.
(5)
Il-miżuri pprovduti f’dan ir-Regolament huma skont l-opinjoni tal-Kumitat ta’ Ġestjoni għall-Organizzazzjoni Komuni tas-Swieq Agrikoli,
ADOTTAT DAN IR-REGOLAMENT:
Artikolu 1
Għas-sena tas-suq 2008/2009, it-tqassim fi kwantitajiet nazzjonali garantiti stipulat fl-Artikolu 94(1a), flimkien mal-Anness XI A.II.(b) tar-Regolament (KE) Nru 1234/2007 għandu jkun kif ġej:
-
Id-Danimarka
0 tunnellati;
-
Il-Greċja
0 tunnellati;
-
L-Irlanda
0 tunnellati;
-
L-Italja
228 tunnellata;
-
Il-Lussemburgu
0 tunnellati.
Artikolu 2
Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu f’ Il-Ġurnal Uffiċjali ta’ l-Unjoni Ewropea.
Jibda japplika mis-16 ta’ Novembru 2008.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 13 ta’ Novembru 2008.

Labels: 3
7
18
17